**Byvekstavtale for Nord-Jæren – gjennomgang prosjektportefølje**

**Forutsetninger:**

* Inntektsgrunnlag går ned fra ca. 32 mrd. til ca. 28 mrd. kroner, basert på det endrede bomopplegget.
* Målene for Bymiljøpakken ligger fast: nullvekstmål og fremkommelighet for prioriterte trafikantgrupper.
* E39 prosjektene (Smiene – Harestad og Hove-Ålgård) beholdes i pakken. Det er for tidlig å ta stilling til overføring av prosjektene til Nye Veier, fordi det foreligger ikke et tilstrekkelig faglig grunnlag for avklaring av overføring med hensyn til 1) inntektsfordelingen pakkene hhv. prosjektene imellom ved introdusering av felles timersregel, 2) eventuell plassering av nye bomstasjoner og 3) til den samlete bombelastningen for innbyggere på Nord-Jæren. Prosjektene kan eventuelt overføres på et senere tidspunkt, gitt politisk vilje.

**Forslag til innretning:**

Basert på disse forutsetningene fremmer de lokale parter følgende alternativ for å imøtekomme kravet om balanse mellom utgifter og inntekter.

For å forenkle søken etter rett balansepunkt har en konsentrert seg på et fåtall større prosjekter hhv. utgiftsposter. Videre er prosjekter med 100 prosent statlig finansiering holdt utenfor denne prioriteringsprosessen.

* 1,9 mrd kroner til E39 Skankeholen – Sola Splitten: kollektivfelt tas ut. Begrunnelse: behovet er mindre aktuelt etter trafikk- og arealutvikling siden 2014.
* 0,3 mrd kroner til kollektivfelt Fv. 435 Buøy – Austbø og Fv. 330 Hoveveien tas ut. Begrunnelse: tiltakene er under revidering i et større utredningsarbeid.
* Det forutsetter en generell effektivisering av prosjektporteføljen på 2 mrd kroner.

**Totalt utgjør disse innsparingene 4,2 mrd kroner.**

Prioritering av prosjekter ellers følger vedtatt Handlingsprogram, hvor blant annet Bussvei, Sykkelstamvei og kollektivtraseen Jåttåvågen-Ullandhaug prioriteres.

Ut over dette prioriteres prosjekter i henhold til ordinær porteføljestyring.

Stavanger 20.11.2019